open-index/open-wikipedia-markdown huggingface dataset:
Ben Schoeman-hoofweg

duimnael|300px|Die Ben Schoeman oppad na Pretoria.

Die **Ben Schoeman-hoofweg** is die hooftoevoer tussen Johannesburg en Pretoria. Dit bestaan uit gedeeltes van die N1- en N14-hoofweë. Die pad is in 1968 geopen en is na die voormalige Minister van Vervoer, Ben Schoeman genoem. Dit is die besigste pad in Suid-Afrika.

## Roete 
Die Ben Schoeman-snelweg begin aangedui as die M1, net noord van die Corlettrylaan-afrit, waar die M1 nie meer onder die onderhoud van die Johannesburgse Padagentskap is nie. Suid van Corlettrylaan staan die M1 bekend as die De Villiers Graaff-snelweg.

Die M1 eindig by die Buccleuch-wisselaar met die N3- en N1-snelweg (Johannesburg sirkelroete). Die Ben Schoeman-snelweg word dan die N1 en loop deur Midrand en Centurion.

In Centurion, by die Brakfontein-wisselaar, ontmoet die N1 die N14 en ruil name om, met die N1 wat die oostelike snelweg na Pretoria se oostelike voorstede en Polokwane word. Die N14 verlaat die rigting-oos snelweg en word die Ben Schoeman-snelweg noordwaarts uit Centurion.

Die hele N1-gedeelte, vanaf die Buccleuch-wisselaar tot by die Brakfontein-wisselaar, is 'n tolpad wat deel uitmaak van die Gautengse e-tolstelsel.

Vanaf die Brakfontein-wisselaar gaan die Ben Schoeman-snelweg noordwaarts voort met die N14 direk tot in Pretoria en eindig waar dit die R101 in Potgieterstraat (nou Kgosi Mampuru-straat) suid van Pretoria-Sentraal ontmoet.

## Onderhoud en opgraderings 
Die Ben Schoeman-snelweg word seur SANRAL onderhou noord van die afrit by Corlettrylaan (M30) tot by die N14/N1-wisselaar in Centurion. Slegs die gedeelte tussen die Buccleuch- en Brakfontein-wisselaars is egter tolpad. Van die Brakfontein-wisselaar tot by Potgieterstraat in Pretoria word die snelweg deur die Gautengse provinsiale regering onderhou.

Die snelweg is ook opgegradeer tussen Corlett Drive en die Buccleuch-wisselaar, hoewel hierdie gedeelte nie getol word nie, en bestaan uit 3 of 4 bane in elke rigting. Oorhoofse beligting is vir die snelweg vanaf die Brakfontein-wisselaar tot Corlettrylaan aangebring. Die snelweg bevat nou opgegradeerde oorhoofse naamborde sowel as elektroniese aanwysings.

Die noordelike gedeelte van die snelweg tussen die Brakfontein-wisselaar en Potgieterstraat is nie opgegradeer nie, hoewel die pad soms oorgeteer word. Dit bly twee bane in beide rigtings, het geen sentrale beligting nie en het geen oorhoofse tekens nie. As gevolg van die oprigting van die Gautrein-roete is die diamantwisselaar in Trichardtstraat verander, en die noordelike verkeer verlaat nou die snelweg by Sunderlandweg en nie meer Trichardtstraat nie.

## Verwysings
Suqian

**Suqian** (Chinees: 宿迁) is 'n stad in die Chinese provinsie Jiangsu met 'n bevolking van 4&nbsp;730&nbsp;000 in 2010. 

Die stad is in die ooste van China naby die kus van die Oos-Chinese See, noordwes van Nanjing en Sjanghai en suid van Beijing en Tianjin geleë. Suqian grens in die noordweste aan Xutsjou, in die noordooste aan Lianyungang en in die suide aan Huai'an.
Witoorpikkewyn

Die **witoorpikkewyn** (*Pygoscelis papua*) is 'n voël wat op die Antarktiese-eilande voorkom en baie seldsaam in Suid-Afrika is. In Engels staan die pikkewyn bekend as die *Gentoo Penguin*. Pikkewyne kan natuurlik nie vlieg nie, maar is sterk swemmers. Die witoorpikkewyn kan 'n spoed van 40&nbsp;kilometer per uur in die water haal.

## Voorkoms 
Die pikkewyn is 75–80&nbsp;cm groot en weeg tot 7.2&nbsp;kg. Daar is 'n duidelike wit vlek bo en agter die oog met 'n smal wit oogkring. Die pote en snawel is oranje. Die swemvlerke is lank en het 'n ligte oranje tint aan die onderkant.

## Verspreiding 
Die pikkewyn kom in groot getalle voor in Antarktika, Kergueleneilande, Suid-Georgië en op die Falkland-eilande. Kleiner bevolkings is teenwoordig op die Antarktiese skiereiland, Macquarie-eiland, Heard- en McDonaldeilande en die Suidelike Shetlandeilande.

## Galery 

Lêer:Gentoo penguin (Pygoscelis papua) on nest.jpg|Witoorpikkewyn op sy nes
Lêer:Gentoo Penguin Swimming.jpg|'n Witoorpikkewyn swem
Lêer:Gentoo penguin juvenile Petermann Island.jpg|Middel: 'n jong witoorpikkewyn op die Petermann-eiland.
Lêer:Pygoscelis papua MHNT.ZOO.2010.11.43.17.jpg|Museumspesimen: Eier van 'n witoorpikkewyn

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronne 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakels 
* 
*
Marcianus van Bisantium

**Marcianus** (Latyn: Flavius Marcianus Augustus, Grieks: Μαρκιανός; 392 – 27 Januarie 457) was die Bisantynse keiser van 450 tot met sy dood in 457. Sy bewind is gekenmerk deur die herstel van die Oos-Romeinse Ryk, wat hy teen aanvallers beskerm het, en ekonomiese en finansiële hervormings. Aan die ander kant het sy beleid van isolasie die Wes-Romeinse Ryk sonder hulp gelaat teen aanvalle soos dié van Attila die Hun en die Vandale.

## Vroeë lewe 
Marcianus is in 392 gebore as die seun van ’n soldaat en was die grootste deel van sy lewe ’n gewone soldaat in Thracië.  Terwyl hy saam met sy eenheid teen die Sassaniede geveg het, het hy siek geword en daarna na Konstantinopel gegaan waar hy 15 jaar lank onder generaals Ardaburius en Aspar gedien het. Danksy die invloed van dié twee generaals het hy ’n kaptein geword en later die rang senator gekry. Met die dood van Theodosius II in 450 is hy gekies as man deur Theodosius se suster Pulcheria Sy enigste dogter sover bekend was Marcia Euphemia, wat later met keiser Anthemius van die Westelike Ryk getroud is. Dit is nie bekend wie haar ma was nie.

## Bronne 
* Chisholm, Hugh, red. (1911). "Marcian". *Encyclopædia Britannica* (11de uitg.). Cambridge University Press.
* Arnold Hugh Martin Jones, "Marcianus 8", *The Prosopography of the later Roman empire: A.D. 260–395, Volume 1*, Cambridge University Press, 1987, , p.&nbsp;714-5.

## Verwysings 
* 15px Hierdie artikel is vertaal uit die Engelse Wikipedia
Arcadius

**Arcadius** (Latyn: Flavius Arcadius Augustus, Grieks: Ἀρκάδιος; 377/8 – 1 Mei 408) was die Bisantynse keiser van 395 tot met sy dood in 408. Hy was die oudste seun van Theodosius I en sy eerste vrou, Aelia Flaccilla, en die broer van die westerse keiser Honorius. Hy was ’n swak leier en sy bewind is oorheers deur ’n rits magtige ministers en sy vrou, Aelia Eudoxia.

## Bewind 
Arcadius was die tweede oudste seun van Theodosius I en sy pa het hom in Januarie 383 tot ’n augustus en medeheerser van die oostelike deel van die ryk verklaar. Die werklike mag agter sy bewind was die eunug Eutropius. Arcadius is ook oorheers deur sy vrou, wat hom oortuig het om Eutropius af te dank op die hoogtepunt van sy loopbaan in 399. Op 13 Julie van dieselfde jaar het Arcadius gelas dat alle oorblywende nie-Christelike kerke dadelik afgebreek moes word.

Eudoxia se invloed is sterk teengestaan deur die Patriarg van Konstantinopel, John Chrysostom, wat gevoel het sy gebruik haar familie se rykdom om beheer oor die keiser te kry. Eudoxia het haar invloed gebruik om Chrysostom in 404 te laat afdank, maar sy is later dié jaar dood. Sy en Arcadius het vier kinders gehad: drie dogters, Pulcheria, Arcadiaen en Marina, en een seun, Theodosius.

## Eksterne skakels 
* Die wette van Arcadius, uit Justinianus se *Corpus Juris Civilis*
* Watts, Edward, "The motifs of Imperrial authority in the bust of Arcadius"

* 15px Hierdie artikel is vertaal uit die Engelse Wikipedia
Lys van kardinale aangestel deur Pous Benedictus XV

duimnael|Benedictus XV

Pous Benedictus XV die 258ste pous van die Rooms-Katolieke Kerk van 1914 tot 1922 het 32 nuwe kardinale aangestel in 5 konsistories.

## Die konsistorie van 6 Desember 1915 
* Giulio Tonti, titulêr aartsbiskop van Ancira.
* Alfonso Maria Mistrangelo, Sch.P., aartsbiskop van Florence, Italië.
* Giovanni Cagliero, S.D.B., titulêr aartsbiskop van Sebaste in Armenië.
* Andreas Frühwirth, O.P., titulêr aartsbiskop van Eraclea di Europa.
* Raffaele Scapinelli di Leguigno, titulêr aartsbiskop van Laodicea.
* Giorgio Gusmini, aartsbiskop van Bologna, Italië.

## Die konsistorie van 4 Desember 1916 
* Pietro La Fontaine, patriarg van Venesië, Italië. 
* Vittorio Amedeo Ranuzzi de' Bianchi, titulêr aartsbiskop van Tiro.
* Donato Raffaele Sbarretti, titulêr aartsbiskop van Efese.
* Auguste-René Dubourg, aartsbiskop van Rennes, Frankryk.
* Louis-Ernest Dubois, aartsbiskop van Rouen, Frankryk.
* Tommaso Pio Boggiani, O.P., titulêr aartsbiskop van Edessa.
* Alessio Ascalesi, C.PP.S., aartsbiskop van Benevento, Italië.
* Louis-Joseph Maurin, aartsbiskop van Lyon, Frankryk.
* Adolf Bertram, biskop van Breslau, Duitsland.
* Niccolò Marini, sekretaris van die tribunaal van die Apostoliese Signatura.
* Oreste Giorgi, sekretaris van die Raad.

## Die konsistorie van 15 Desember 1919 
* Filippo Camassei, Latynse patriarg van Jerusalem.
* Augusto Silj, titulêr aartsbiskop van Cesarea.
* Juan Soldevilla y Romero, aartsbiskop van Zaragoza, Spanje
* Teodoro Valfrè di Bonzo, titulêr aartsbiskop van Trebisonda.
* Aleksander Kakowski, aartsbiskop van Warskou, Pole.
* Edmund Dalbor, aartsbiskop van Gniezno en Poznań, Pole.

## Die konsistorie van 7 Maart 1921 
* Francesco Ragonesi, titulêr aartsbiskop van Mira.
* Michael von Faulhaber, aartsbiskop van München en Freising, Duitsland.
* Denis Dougherty, aartsbiskop van Philadelphia, VSA.
* Juan Bautista Benlloch y Vivó, aartsbiskop van Burgos, Spanje.
* Francisco de Asís Vidal y Barraquer, aartsbiskop van Tarragona, Spanje.
* Karl Joseph Schulte, aartsbiskop van Keulen, Duitsland.

## Die konsistorie van 13 Junie 1921 
* Giovanni Tacci, titulêr aartsbiskop van Nicea.
* Achille Ratti, titulêr aartsbiskop van Adana, later Pous Pius XI.
* Camillo Laurenti, sekretaris van raad vir die uitbreiding van die geloof.

## Verwysings 
* Miranda, S. 2011. The Cardinals of the Holy Roman Church. http://www2.fiu.edu/~mirandas/cardinals.htm.
Dinastie van Theodosius

Die **Dinastie van Theodosius** was ’n Romeinse familie wat magtig geword het aan die einde van die Romeinse Ryk se bestaan.

Die stigter van die dinastie was Flavius Theodosius, ’n vooraanstaande generaal wat Britannia gered het van die Groot Sameswering. Sy seun, Flavius Theodosius, het in 379 keiser van die Oos-Romeinse Ryk (Bisantynse Ryk) geword en die twee dele van die Romeinse Ryk vir ’n kort rukkie herenig deur die indringer Eugenius te verslaan. Theodosius I is deur sy seuns Honorius in die weste en Arcadius in die Ooste opgevolg. Die Dinastie van Theodosius was verwant aan die Dinastie van Valentinianus omdat Theodosius I getrou het met Galla, ’n dogter van Valentinianus I. Hul dogter was Galla Placidia. Die laaste keiser van die dinastie in die Wes-Romeinse Ryk was Galla Placidia se seun Valentinianus III. Die laaste keiser in die Oostelike Ryk was Marcianus, wat keiser geword het deur te trou met Pulcheria, die ouer suster van Theodosius II, ná laasgenoemde se dood. 

Afstammelinge van die dinastie het deel gebly van die Oos-Romeinse adel tot aan die einde van die 6de eeu.
Rooivink

Die **rooivink** (*Euplectes orix*) is 'n standvoël wat voorkom in Suid-Afrika, Zimbabwe, die noordooste  van Botswana, Caprivistrook en sentraal en noord Namibië. In Engels staan die voël bekend as die *Southern Red Bishop*.

Die mannetjies bou gewoonlik 'n paar neste en lok dan wyfies na die neste deur te sing en met hul helder swart en rooi somergewaad te pronk. In die winter het hulle dowwe, gespikkelde bruin vere.

## Voorkoms 
duimnael|links|'n Mannetjie in sy broeigewaad.
[duimnael|links|'n Wyfie op 'n *[Agapanthus*.]]

Die voël is 12&nbsp;cm lank en weeg tussen 18-29&nbsp;g. Die broeiende mannetjie is swart en rooi; die voorkroon is swart en die slagvere is bruin. Nie-broeiende mannetjies en wyfies het breë dofgeel wenkbroue, fyn gestreepte borste en bruinerige snawels.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Leo I van Bisantium

**Leo I** (Latyn: Flavius Valerius Leo Augustus, Grieks: Λέων Α′; 401 – 18 Januarie 474) was die Bisantynse keiser van 457 tot 474. Hy was ’n boorling van Dacia Aureliana naby Thracië en was ook bekend as **Leo die Thraciër**.

In sy 20 jaar as keiser was Leo ’n goeie heerser en het hy baie ambisieuse politieke en militêre planne deurgevoer – die meeste om die kwynende Wes-Romeinse Ryk te help en dié se eertydse grondgebied terug te wen. Hy was die eerste Bisantynse keiser wat wette in Grieks gemaak het in plaas van Latyn. Leo I is ’n heilige in die Oosters-Ortodokse Kerk. Sy feesdag is 20 Januarie.

## Bewind 
[duimnael|links|Die [Bisantynse Ryk onder keiser Leo I in 460.]]
[duimnael|links|Goue solidus van Leo I, geslaan 462–473 n.C. in [Konstantinopel.]]
Leo het in die Romeinse leër gedien en opgang gemaak. Hy was die laaste van ’n paar keisers wat deur Aspar, die aanvoerder van die leër, aangewys is. Hy het gedink Leo sal ’n maklike marionet-heerser wees. Leo het egter al hoe onafhankliker van Aspar geword en dit het groot spanning tussen hulle veroorsaak wat tot ’n sluipmoord op Leo kon gelei het.

Leo se kroning op 7 Februarie 457 was die eerste wat deur die Patriarg van Konstantinopel waargeneem is. Leo het ’n ooreenkoms met die Isauriërs aangegaan en het Aspar so buite aksie gestel. Die prys van die ooreenkoms was die huwelik van Leo se dogter met Tarasicodissa, leier van die Isauriërs, wat in 474 as Zeno keiser sou word. In 469 het Aspar probeer om Zeno te vermoor en dit amper reggekry. Eindelik, in 471, is Aspar se seun Ardabur daarvan beskuldig dat hy by ’n sameswering teen Leo betrokke was en hy en sy pa is albei in opdrag van Leo doodgemaak.

Leo se bewind word ook gekenmerk deur sy invloed in die Wes-Romeinse Ryk. Hy het Anthemius in 467 as die weste se keiser aangestel. Hy het probeer om op dié politieke sukses voort te bou deur in 468 teen die Vandale op te ruk. Die Romeine is egter verslaan weens die arrogansie van Leo se swaer, Basiliscus. Dit was ’n duur ekspedisie in terme van geld en manskappe – 600 van die 1&nbsp;113 skepe het onder meer in die slag gebly. Hierna het die Vandale die Griekse kus geplunder tot ’n duur ooreenkoms tussen Leo en Genseric gesluit is.

Leo het baie ongewild geword teen die einde van sy bewind omdat hy alle niegodsdienstige feeste en samekomste op Sondae afgeskaf het. Hy is op 18 Januarie 474 op 73-jarige ouderdom aan disenterie dood.

## Verwysings 
* 
* 
* 
* Profile of Leo in The Prosopography of the Later Roman Empire
* Stephen Williams, Gerard Friell, *The Rome that Did Not Fall The Survival of the East in the Fifth Century*, Routledge Press, 1999, 

## Eksterne skakels 
* Leo I Tydlyn

* 15px Hierdie artikel is vertaal uit die Engelse Wikipedia
Leo II van Bisantium

**Leo II** (Latyn: Leo Iunior Augustus, Grieks: Λέων Β′; 467 – 17 November 474) was in 474 n.C. vir minder as ’n jaar die Bisantynse keiser. Hy was die seun van Zeno en Ariadne, dogter van die vorige keiser, Leo I, en sy vrou, Verina. As die keiser se naaste familielid is hy as keiser aangewys ná Leo se dood.

Nadat hy sy pa as medekeiser aangestel het, is hy in November 474 onder raaiselagtige omstandighede dood. Daar is gegis dat Ariadne hom vergiftig het sodat haar man keiser kon word. Hy is wel deur sy pa opgevolg, hoewel sy ouma Verina sy dood uitgebuit het om teen Zeno saam te sweer.

## Eksterne skakels 
* Leo II (AD 474)
* 15px Hierdie artikel is vertaal uit die Engelse Wikipedia
Steenbokskeerkring

duimnael|Die rooi lyn dui die steenbokskeerkring aan.
[duimnael|Die plek waar die Steenbokskeerkring deur die [Krugerwildtuin loop, op die hoofpad tussen Mopani en Shingwedzi]]
[duimnael|Die Steenbokskeerkring in [Namibië]]

Die **Steenbokskeerkring** (Engels: *Tropic of Capricorn*) is 'n besondere breedtegraad wat op ongeveer 23½° S om die aarde strek (huidige ligging is: 23° 26′ 16″ S). Die naam is afgelei van die sterrebeeld Steenbok, 'n teken in die diereriem. Die Steenbokskeerkring word ook soms die suidelike keerkring genoem.

Die Steenbokskeerkring merk die suidelikste breedtegraad waarop die son eenmaal per jaar loodreg oor staan. Dit gebeur tydens die sonstilstand, ongeveer 22 Desember, en dui die middel van die somer in die Suidelike Halfrond aan.

Die Steenbokskeerkring loop deur die volgende lande (van wes na oos gelys):
* 20px&nbsp;&nbsp;Chili
* 20px&nbsp;&nbsp;Argentinië
* 20px&nbsp;&nbsp;Paraguay
* 20px&nbsp;&nbsp;Brasilië
* 20px&nbsp;&nbsp;Namibië
* 20px&nbsp;&nbsp;Botswana
* 20px&nbsp;&nbsp;Suid-Afrika
* 20px&nbsp;&nbsp;Mosambiek
* 20px&nbsp;&nbsp;Madagaskar
* 20px&nbsp;&nbsp;Australië

## Sien ook 
* Kreefskeerkring

## Eksterne skakels
Vuurkopvink

Die **Vuurkopvink** (*Euplectes hordeaceus*) is 'n standvoël wat voorkom in sentraal Mosambiek. In Engels staan die voël bekend as die *Black-winged Bishop*.

## Voorkoms 
duimnael|links|'n Vuurkopvink by *Birds of Eden* op die Tuinroete.

Die voël is 12&nbsp;cm lank en weeg tussen 18-28&nbsp;g. Die broeiende mannetjie is swart en rooi; die hele voorkroon is swart en die slagvere is swarterig. Die wyfie het breë dofgeel wenkbroue, fyn gestreepte bors en bruinerige snawel.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Rooikuifloerie

Die **Rooikuifloerie** (*Musophaga rossae*) is 'n swerwervoël wat natuurlik voorkom in die noorde van Afrika en al opgemerk is in Noordoos-Namibië en Noord-Botswana. In Engels staan die voël bekend as ''Ross's Turaco''.

## Voorkoms 
Die voël is donker persblou met karmosyn hoodslagvere, 'n regop fes-agtige rooi kuif en kaal geel gesig, snawel en frontale skild.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
* 

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Beetham-toring

duimnael|upright|Beetham-toring

**Beetham-toring** (ook bekend as die **Hilton-toring**) is 'n wolkekrabber in Manchester, Engeland. Die gebou is in 2006 voltooi en het 'n hoogte van 169&nbsp;meter en 47 verdiepings. Die boukoste het sowat 150 miljoen Pond beloop. Dit is ook die hoogste Britse toring buite Londen.
 
## Fotogalery 

Lêer:Beetham Tower, 301 Deansgate - under construction - geograph.org.uk - 48008.jpg|Die toring in September 2005
Lêer:Beetham Tower - geograph.org.uk - 1189757.jpg|Beetham-toring is een van die dunste torings in die wêreld.
Lêer:Beetham Tower from below.jpg|
Lêer:Beetham Tower from Castlefield 2012.jpg|Die toring in September 2012
Lêer:Liverpool Road and Beetham Tower, Manchester - geograph.org.uk - 180420.jpg|

## Eksterne skakels
Basiliscus van Bisantium

**Basiliscus** (Latyn: Flavius Basiliscus Augustus, Grieks: Βασιλίσκος; d. 476/477) was die Bisantynse keiser van 475 tot 476. Hy was ’n lid van die Thraciese Dinastie en het keiser geword nadat keiser Zeno in ’n opstand uit Konstantinopel verdryf is.

Hy was die broer van Verina, die vrou van keiser Leo I (457–474). Basiliscus het daarin geslaag om die mag in 475 oor te neem vanweë die ongewildheid van die "barbaar" Zeno. Hy was egter baie ongewild en toe Zeno die mag probeer terugkry, is hy feitlik glad nie teengestaan nie. Hy is gevange geneem en vermoor.

Die stryd tussen Basiliscus en Zeno het voorkom dat hulle tussenbeide getree het om die val van die Wes-Romeinse Ryk te keer (in September 476).

## Bewind 
Basiliscus se suster Verina het besluit om Zeno se bewind omver te werp en hom met Basiliscus se hulp te vervang met haar minnaar, Patricius. Die samesweerders het opstande gereël in die hoofstad teen die Isauriese keiser; Basiliscus het daarin geslaag om drie generaals, Illus, Trocundes en Strabo, sover te kry om die sameswering te steun. In Januarie 475 was Zeno verplig om uit Konstantinopel na Isaurië te vlug. Illus en Trocundes is agter hom aangestuur en Zeno het homself in ’n fort toegesluit. Hier het Illus hom omsingel, sy broer Longinus gevange geneem en dié as gyselaar aangehou. Hy het net 20 maande lank regeer. Hy is beskryf as ’n goeie generaal, maar stadig om te verstaan en maklik om om die bos te lei.

## Verwysings 
## Bronne 
* Evagrius Scholasticus, *Historia Ecclesiae* iii. 4–8
* 
* Zacharias Scholasticus, *Syriac Chronicle*, v.1 http://www.earlychristianwritings.com/fathers/zachariah05.htm .
* 
* 
* 
* 
* 
* 15px Hierdie artikel is vertaal uit die Engelse Wikipedia
West-toring

duimnael|upright|West-toring

**West-toring** (Engels: *West Tower*) is die hoogste wolkekrabber in Liverpool, Engeland. Die gebou is in 2007 voltooi en het 'n hoogte van 140&nbsp;meter en 40 verdiepings. Die boukoste het sowat 35 miljoen Pond beloop. Dit is ook die tweede hoogste Britse toring buite Londen (naas Beetham-toring in Manchester).
 
## Fotogalery 

Lêer:Westtowerlpool.jpg|Die toring in September 2009
Lêer:West tower construction.jpg|Die toring in 2007
Lêer:West Tower Night.jpg|
Lêer:Liverpool Commercial District.jpg|
Lêer:West Tower from ground level.jpg|

## Eksterne skakels
Anastasius I van Bisantium

**Anastasius I** (Latyn: Flavius Anastasius Augustus, Grieks: Ἀναστάσιος; omstreeks 430 – Julie 518) was die Bisantynse keiser van 491 tot 518. Tydens sy bewind is groot versterkings aangebring aan die grens van die Oos-Romeinse Ryk.

## Vroeë lewe 
Anastasius is in Dyrrhachium gebore, maar die datum is onseker – nie later nie as 430 of 431 n.C. Hy was die seun van Pompeius, ’n edelman van Dyrrachium, en sy vrou, Anastasia Constantina.

Hy het een swart en een blou oog gehad en sy bynaam was "Dicorus" (Grieks vir "met twee pupille").

## Bewind 
Met keiser Zeno se dood in 491 was Anastasius ’n hoë paleisamptenaar en hy is keiser gemaak deur Zeno se weduwee, Ariadne, wat hom verkies het bo Zeno se broer, Longinus.

Ariadne is kort ná sy troonbestyging op 20 Mei 491 met hom getroud. Hy het gewild geword ná ’n vermindering van belasting en het groot energie getoon in die administrasie van staatsake.

## Buitelandse beleid en oorloë 
Anastasius het die Isauriese Oorlog begin teen die indringer Longinus en die Anastasiese Oorlog teen die Persiese Sassaniede.

Die Isauriese Oorlog (492-497) is veroorsaak deur die Isauriese ondersteuners van Longinus, die broer van Zeno wat oorgesien is toe Anastasius tot keiser verkies is. Die oorlog is beëindig met die Slag van Cotyaeum in 492, maar rebelle-oorlogvoering het nog ’n paar jaar daarna voortgeduur.

In die Anastasiese Oorlog (502–505) het die Sassaniede die stede Theodosiopolis en Amida verower, maar die Romeine het Amida terugverower. Albei partye was uitgeput toe vrede in 506 gesluit is sonder ’n verandering aan die stand van sake. Anastasius het daarna die sterk fort Daras gebou om die Perse uit te hou. Die Balkan-provinsies is egter verwoes deur invallende Slawiërs en Bulgare. Om Konstantinopel en omgewing te beskerm het die keiser die Anastasiese Mure laat bou.

Anastasius is op 9 Julie 518 sonder kinders dood. Hy is opgevolg deur Justinus I, ’n offisier wat deur die leër en volk verkies is.

## Verwysings 
* 15px Hierdie artikel is vertaal uit die Engelse Wikipedia
Kleinwulp

Die **Kleinwulp** (*Numenius phaeopus*) is voël wat in die Noordelike Halfrond broei en jaarliks na die Suidelike Halfrond migreer. Die voël het 'n vlerkspan van 82&nbsp;cm. In Engels staan die voël bekend as die *Commen whimbrel*.

## Fotogalery 

Numenius phaeopus MHNT.jpg|'n Kleinwulp se eier.
Whimbrel - Numenius phaeopus - Lonsoraefi, Iceland 1.jpg|Kleinwulp in vlug oor Ysland.
Whimbrel - Numenius phaeopus - Lonsoraefi, Iceland 4.jpg|Kleinwulp in Ysland.
Sea_Bird_at_Acapulco_Beach.jpg|'n Amerikaanse subspesie in Acapulco.
Ecuador_3159a.jpg|Op die Española-eilande.
Whimbrel at Boesmansriviermond, South Africa.jpg|Boesmansriviermond in Suid-Afrika.
Whimbrel cairns09.JPG|Dié een is in Australië afgeneem.
Faroe_stamp_024_whimbrel.jpg|Posseël van die Faroëreilande.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* *Sasol Voëls van Suider-Afrika* Struik Nature. Vierde uitgawe 2011. 

## Verwysings
Kalahariwipstert

Die **Kalahariwipstert** (*Cercotrichas paena*) is 'n voël wat voorkom in Namibië, Botswana, Noordwes en die Noord-Kaap. Die voël is ligbruin en het geen vlerkstrepe nie. In Engels staan die voël bekend as die *Kalahari scrub robin*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Koningpikkewyn

Die **Koningpikkewyn** (*Aptenodytes patagonicus*) is 'n voël wat voorkom op die Antarktiese-eilande en baie seldsaam in Suid-Afrika is. In Engels staan die pikkewyn bekend as die *King Penguin*.

## Voorkoms 
duimnael|links|180px|Eier van 'n koningpikkewyn.
Die pikkewyn is 88–95&nbsp;cm groot en weeg tot 15&nbsp;kg. Die pikkewyn is groot met lang swemvlerke en daar is duidelike oranje nekvlekke en 'n pienkoranje plaat aan die kante van die lang, dun, effens krom snawel.

## Subspesies 
Koningpikkewyne word onderverdeel in twee subspesies:
* *A. p. patagonicus*, hul broei op Suid-Georgië en die Suidelike Sandwicheilande en die Falkland-eilande in die suidelike Atlantiese Oseaan.
* *A. p. halli*, hul broei op die Kerguelen-, Crozet-, Prins Eduard-, Heard- en Macquarie-eilande in die suidelike Indiese Oseaan, suid van Australië en Nieu-Seeland.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakels 
* 
*
Langkuifloerie

Die **Langkuifloerie** (*Tauraco schalowi*) is 'n standvoël wat voorkom langs die Zambezirivier wes van die Victoria-waterval in Zimbabwe tot in Oos-Caprivi.

## Voorkoms 
Die loerie is groen en lyk baie soos die Mosambiekloerie maar het 'n langer kuif en 'n donkerblou of pers stert. Die rugkant is effens ligter.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Highveld

**Highveld** is 'n voorstad in Centurion, Suid-Afrika. Dit is 'n relatief jong buurt en is in 1995 op grond wat vantevore aan Denel behoort het ontwikkel. Dit is in verskeie uitbreidings verdeel. Uitbreiding 7 is byvoorbeeld die Centurion-gholflandgoed.

## Vervoer 
Highveld is sentraal tussen Pretoria en Midrand geleë en bied vinnige toegang tot die N1 nasionale pad en die Ben Schoeman-hoofweg. Die R21-hoofweg na die O.R. Tambo Internasionale Lughawe kan via Nellmapius-rylaan bereik word.

Busroetes van en na die nabygeleë Gautrein-stasie bedien die area.

## Ondernemings 
Highveld Techno Park is 'n sakepark in die woonbuurt. Verskeie groot maatskappye soos Siemens en Telkom het kantore hier.

Die Highveld-winkelsentrum bestaan uit 'n supermark, apteek, poskantoor, kitskosrestaurant en ander winkels.

'n Kampus van die Damelin-kollege en die Luton Valley-voëlreservaat (hoek van John Vorster- en Nellmapius-rylane) kan ook hier gevind word.

## Eksterne skakels 
* Luton Valley-voëlreservaat

## Verwysings
Mosambiekloerie

Die **Mosambiekloerie** (*Tauraco livingstonii*) is 'n standvoël wat voorkom aan die ooskus van die noorde van KwaZulu-Natal tot by Mosambiek en ook tot in die bergwoude in Oos-Zimbabwe. In Engels staan die voël bekend as die ''Livingstone's Turaco''.

## Voorkoms 
Die loerie is groen en lyk baie soos die Knysnaloerie maar het 'n meer gepunte kuif met 'n swart-en-wit punt. Die rug is ook effens donkerder. Die stert is donkergroen – nie blouerig nie.

## Fotogalery 

Lêer:Tauraco livingstonii 20090110.jpg|'n Mosambiekloerie in gevangenisskap
Lêer:Green in the trees.jpg|In gevangenisskap
Lêer:Tauraco livingstonii.jpg|By die *San Diego Wild Animal Park* in die VSA

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Rietvalleirand

**Rietvalleirand** is 'n voorstad in die suidooste van Pretoria, Suid-Afrika. Rietvalleirand is geleë tussen die woonbuurte Elarduspark, Moreletapark en Pierre van Ryneveldpark.
Moreletapark

**Moreletapark** is 'n groot voorstad van Pretoria, Suid-Afrika. Moreletapark is sowat 12 kilometer (7 myl) suidoos van die middestad tussen die woonbuurte Constantiapark, Garsfontein en Wingate Park geleë. 

Volgens die 2011-sensus het dit 27&nbsp;539 inwoners gehad.

## Sien ook 
* NG gemeente Moreletapark
* Moreletakloofnatuurreservaat

## Verwysings
Bridgewater Place

duimnael|upright|Bridgewater Place

**Bridgewater Place** is die hoogste wolkekrabber in die Engelse stad van Leeds. Die gebou is in 2007 voltooi en het 'n hoogte van 112&nbsp;meter en 32 verdiepings.
 
## Fotogalery 

Lêer:Bridgewater Place Sideview.JPG|
Lêer:Bridgewater Place and BMB Group building (19th September 2010).jpg|
Lêer:Bridgewaterplaceleeds.jpg|
Lêer:BridgewaterPlaceNight.jpg|

## Eksterne skakels
Menlopark, Pretoria

**Menlopark** is 'n voorstad in die ooste van Pretoria, Suid-Afrika. Menlopark is geleë tussen Brooklyn, Lynnwood en Waterkloof en het in ongeveer die 1950's ontstaan. Die oorspronklike erwe was die sg. "Burger-erwe" wat aan veteraansoldate van die Tweede Wêreldoorlog toegedeel is. Sommige erwe is daarna in 2 of 4 verdeel om voorsiening te maak vir die hedendaagse norm vir sekuriteitseenhede en vinnige lewensstyl.

Die voorstad se naam is, soos ook Brooklyn en Lynnwood, heel waarskynlik afkomstig van gelyknamige plekke in die VSA.
Bosloerie

Die **Bosloerie** (*Apaloderma narina*) is standvoël wat voorkom aan die ooskus en onmiddellike binneland vanaf Mosselbaai verby Mosambiek. Die voël kom ook voor langs die Zambezirivier tot by die Kaprivistrook. In Engels staan die voël bekend as die *Narina Trogon*.

## Voorkoms 
Die mannetjie is heldergroen met 'n karmosyn pens, wasagtige geel snawel en turkoois groenerige kolle vel aan die gesig en keel. Die wyfie is valer met 'n rooibruin gesig met 'n gryser bors en dowwe karmosyn pens.

## Habitat 
Die voël leef in woude, digte boomveld en ruigtes.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Lyttelton

**Lyttelton** is 'n voorstad in die ooste van Centurion in Gauteng, Suid-Afrika. Dit is aanliggend aan Pretoria, en is suid van die Pretoria-sakekern en Voortrekkermonument geleë. Aan die suidekant grens dit aan Kloofsig, Irene, met die res van Centurion na die weste. Daar bestaan ook heelwat sub-woongebiede, bv. Lyttelton Manor en Die Hoewes.

Die voorstad is vernoem na Alfred Lyttelton.

## Sien ook 
* NG gemeente Lyttelton
* Gereformeerde kerk Lyttelton
* Johan de Ridder

## Geografiese ligging 
## Verwysings
Constantiapark

**Constantiapark** is 'n voorstad in die ooste van Pretoria, Suid-Afrika. Constantiapark is geleë tussen Moreletapark, Waterkloof Glen en Garsfontein.

Die voorstad se naam is afkomstig van Constantia in Kaapstad. Constantiapark het selfs 'n paar wonings met gekrulde gewels in die tradisionele Kaaps-Hollandse boustyl.

## Verwysings
Lynnwood

**Lynnwood** is 'n lowerryke voorstad in die ooste van Pretoria, Suid-Afrika. Dit lê weerskante (noord en suid) van die besige Lynnwoodweg (M6), aanliggend aan die N1-hoofweg, en is tussen die Hatfield-, Brooklyn-, Menlopark- en Lynnwood Manor-voorstede geleë. Aan die noordekant grens dit aan die enklawe van Strubenkop Security Village en die proefplaas van die Universiteit van Pretoria. Direk na die westekant is studentekoshuise en die universiteit se sportgeriewe in Koedoespoort en Hatfield.

Die voorstad se naam is, soos ook Brooklyn en Menlopark, heel waarskynlik van gelyknamige plekke in die VSA afkomstig.
Kwêvoël

Die **kwêvoël** (*Corythaixoides concolor*) is ’n standvoël wat voorkom in Gauteng, Limpopo, Mpumalanga, Noordwes, Zimbabwe, Noord- en Oos-Botswana, die noorde van Namibië asook Mosambiek. In Engels staan die voël bekend as die *grey go-away-bird*.

Die voël is onbeskroomd van karakter en 'n algemene koekoekvoël in die suidelike Afrotrope. Hulle is teenwoordig in droë tot klam, oop bosveld en doringsavanne, veral naby oppervlakwater. Hulle vorm gereeld groepe wat in boomtoppe kos soek, of in stof op die grond bad. Veral wanneer hulle versteur word, maak hulle hul teenwoordigheid bekend deur hul kenmerkende harde en nasale "kweh"-roepe, met die laaste lettergreep tipies 'n dalende trekgeluid. Binne hul verspreidingsgebied voorkom hul unieke voorkoms en gewoontes verwarring met ander voëlspesies.

## Voorkoms 
[duimnael|links|Kwêvoël in [Krugerwildtuin.]]

Die **kwêvoël** is 'n asgrys loerie met ’n lang stert en los, gepunte kuif. Die jonger voëls is ligter van kleur en meer dofgeelgrys.

## Geluid 
Die voëls is bekend vir hulle kenmerkende, skokkende: *ke-whêêê* geluide.

## Subspesies 
Daar word vier subspesies binne die spesie onderskei:
* *Corythaixoides concolor bechuanae*
* *Corythaixoides concolor concolor*
* *Corythaixoides concolor molybdophanes*
* *Corythaixoides concolor pallidicens*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
CityPoint

duimnael|CityPoint

**CityPoint** (voorheen bekend as **Britannic House** en **Britannic-toring**) is 'n wolkekrabber wat in 1967 in Londen voltooi is. Die gebou het 'n hoogte van 127&nbsp;meter en 36 verdiepings.

## Fotogalery 

Lêer:The City Point building.JPG|CityPoint in 2010
Lêer:Citypoint.jpg

## Eksterne skakels
Thraciese Dinastie

Die **Thraciese Dinastie** of **Huis van Leo** het van 457 tot 518 n.C. oor die Oos-Romeinse Ryk regeer. Die dinastie is gestig deur keiser Leo I, ’n offisier wat deur die hoof van die leër gekies as keiser ná keiser Marcianus se dood. Hy was die eerste Bisantynse heerser wat deur die Patriarg van Konstantinopel gekroon is.

Hy is opgevolg deur sy kleinseun, Leo II, die seun van sy dogter Ariadne en haar man, Zeno. Hy het eers "caesar" geword en in 473 medekeiser. Met Leo I se dood in 474 het die sewejarige keiser geword. Hy het sy pa as medekeiser en regent gekroon en is kort daarna oorlede. Zeno was toe die alleenheerser. 

Zeno is deur Basiliscus, ’n generaal en swaer van Leo I, onttroon in ’n opstand omdat hy ongewild was. Basiliscus is egter eindelik deur Zeno verslaan en laasgenoemde se bewind is herstel. 

Ná Zeno se dood in 491 is Anatasius, ’n paleisamptenaar, deur die keiserlike weduwee Ariadne as haar man en die nuwe keiser gekies. Hy is in 518 sonder kinders dood en is opgevolg deur Justinus I, ’n offisier wat deur die leër en volk verkies is. Dit was die begin van die Justiniaanse Dinastie.

## Keisers van die Thraciese Dinastie 
* Leo I – 457–474 
* Leo II – 18 Januarie 474 – 17 November 474
* Zeno – 9 Februarie 474 – 9 Januarie 475
* Basiliscus – 9 Januarie 475 – Augustus 476
* Zeno – Augustus 476 – 9 April 491
* Anatasius – 11 April 491 – 9 Julie 518
Komanirivier

Die **Komanirivier** is 'n kort rivier en deel van die Groot-Keirivier stelsel naby Komani (voorheen Queenstown) in die Oos-Kaap, Suid-Afrika.

Die rivier ontspring noord van Komani, vloei saam met die Klaas Smitsrivier 5 km suid van die dorp en dan in die Swart-Keirivier in. Die Bongolodam is in die rivier.

## Verwysings
Bongolodam (Suid-Afrika)

Die **Bongolodam** is geleë in die Komanirivier by Komani (voorheen Queenstown) in die Oos-Kaap, Suid-Afrika. Hierdie dam is reeds in 1908 geopen. Die wal is 24&nbsp;m hoog en die bakmaat van die dam is 7 015 000 m3. Huishoudelike en industriële water word aan Komani voorsien.

## Sien ook 
* Lys van grootste damme in Suid-Afrika
Koningrooibekkie

[duimnael|links|'n Mannetjie buite broeityd in die [San Diego-dieretuin]]
duimnael|links|'n Mannetjie in somerbroeidrag in Londolozi-wildtuin, Mpumalanga.
*]]

Die **koningrooibekkie** (*Vidua macroura'') is 'n standvoël wat in feitlik die hele Suid-Afrika, Zimbabwe en noordoostelike Botswana voorkom. Dit word noordwaarts ook wydverspreid regdeur die savanne-streke van Afrika aangetref. Die spesie is 'n broeiparasiet van sekere ander saadvreters. In Engels staan dit as die *pin-tailed whydah* bekend.

## Identifikasie 
Die broeiende mannetjie het 'n swart-en-wit verekleed met 'n lang, dun stert. Nie-broeiende mannetjies se kop het duidelike swart en dofgeel strepe met diagnostiese snorstrepe en 'n rooi snawel. Broeiende wyfies het 'n swarterige snawel wat buite broeityd effe pienker word.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Pylstertrooibekkie

Die **pylstertrooibekkie** (*Vidua regia*) is 'n standvoël wat voorkom in Noordwes, Gauteng, Limpopo, Botswana, die noorde van Namibië en die weste van Zimbabwe. In Engels staan die voël bekend as die *Shaft-tailed whydah*.

## Voorkoms 
Die broeiende mannetjie het 'n dofgeel-en-swart verekleed, die vlerke is donker en 'n swart kruis. Die stertpunte is spatelvomig. Die wyfie en nie-broeiende mannetjie het 'n minder duidelike gestreepte kop en nie snorstrepe nie. Die snawel is oranjepienk of bruinerig. Die jong voëltjies is dofbruin met dowwe donkerder strepe op die rug. Die keel en bors is dofgeelbruin wat met die wit pens ineenvloei. Die voël word 12&nbsp;cm lank en weeg 12-17&nbsp;g.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Gewone paradysvink

__NOTOC__

Die **gewone paradysvink** (*Vidua paradisaea*) is 'n wydverspreide standvoël in die bosveldgebiede van oostelike Afrika. In suidelike Afrika word dit aangetref in Noordwes, KwaZulu-Natal, Gauteng, Limpopo, Mpumalanga, Zimbabwe, Mosambiek, Botswana (behalwe die suidweste) en noordwes Namibië. Die spesie is 'n nesparasiet.

## Fotogalery 

Long-tailed Paradise-Whydah (Vidua paradisea) and Cut-throat Finches (Amadina fasciata) (6046350546).jpg|Grassaad word opgepik
Vidua paradisaea-20081223B.jpg|Die wyfie

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Gewone vleiloerie

Die **vleiloerie** Veral wat hierdie roep en die voorkoms van onvolwassenes betref is dit baie soortgelyk aan die gestreepte vleiloerie, wat dit in die noordweste verplaas. In Engels staan dit ter ere van William Burchell as ''Burchell's coucal'' bekend.

## Voortplanting 
Tussen September en Februarie word 'n groot slordige nes in 'n doringboom tussen 0,5 en 1 meter van die grond af gebou. Gewoonlik word 4 wit eiers (2 tot 5) gelê wat deur albei ouers na 14 tot 18 dae uitgebroei word. Die jong voëltjies word vir die volgende drie weke deur albei ouers gevoer. Die onaansienlike kuikens is pikswart en veerloos, met 'n leeragtige vel. Soggens kom hulle wel uit die ruigte  om in die son te bak, en sal dan lank doodstil op een plek sit.
* *Centropus burchellii burchellii* — suidoostelike Botswana, Eswatini, westelike Lesotho, suidelike Mosambiek en die vogtiger gebiede van Suid-Afrika (al nege provinsies, maar afwesig van Namakwaland, Kalahari, Karoo en suidelike hoëveld)
* *Centropus burchellii fasciipygialis* — noord van die Limpopo: suidoostelike Zimbabwe, sentraal- tot noordelike Mosambiek, suidelike Malawi en suidelike Tanzanië — veredos meer kontrasterend gekleurd en minder gestreep

## Galery

Burchell's Coucal (Centropus burchellii) (17147033789).jpg|Volwassene naby Satara, Krugerwildtuin
Burchell's Coucal (Centropus burchellii) (17331434722).jpg|Stuitklier sigbaar tussen die kruis- en stertdekvere
Burchell's Coucal (Centropus burchellii) (52141213089).jpg|'n Jongvoël vroegoggend te Leeupan in die Krugerwildtuin

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Breëstertparadysvink

Die **Breëstertparadysvink** (*Vidua obtusa*) is 'n skaars tot gelokaliseerde, algemene standvoël en nomade wat voorkom in Angola, Botswana, Burundi, Demokratiese Republiek van die Kongo, Kenia, Malawi, Mosambiek, Namibië, Rwanda, Suid-Afrika, Tanzania, Uganda, Zambië en Zimbabwe. In Engels staan die voël bekend as die *Broad-tailed Paradise Whydah*.

## Identifikasie 
Die voël is 15 tot 30&nbsp;cm lank; die broeiende mannetjie is 27&nbsp;cm lank en hulle weeg 10 tot 26 gram. Die broeiende mannetjie het 'n korter, breër stert as die Gewone paradysvink en die agternekvlerk en bors is 'n donkerder oranjekastaiingsbruin. Die wyfie en nie-broeiende mannetjie se rugkant is minder dig gestreep en die snawel is minder dig gestreep as die *Gewone paradysvink*. Die gesig is minder sterk gemerk; die swarterige oogstreep krul nie dieselfde mate om die oordekvere nie.,

duimnael|links|Wyfie

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Eksterne skakels 
*
Foshan

**Foshan** (Chinees: 佛山) is 'n stad in die Chinese provinsie Guangdong met 'n bevolking van 7&nbsp;194&nbsp;311 in 2010. Die stad is in die suidooste van die Volksrepubliek China aan die monding van die Parelrivier in die Suid-Chinese See, noordwes van Hongkong en noord van Macau geleë. Foshan grens in die ooste aan Guangzhou.

Foshan was een van die gasheerstede tydens die Vrouesokkerwêreldbeker 1991.
Erasmuskloof

**Erasmuskloof** is 'n voorstad in die ooste van Pretoria, Suid-Afrika. Erasmuskloof is geleë tussen die woonbuurte Elarduspark, Erasmusrand, Constantiapark en Wingate Park.

Die voorstad is bekend vir sy uitsig op die Erasmuskasteel (foto regs), of die ou Spookhuis, wat reeds in 1903 daar verrys het. Die hedendaagse inkopiesentrum staan dan ook bekend as *Castle Walk*.

## Verwysings
Partizan Belgrado

**Partizan Belgrado** is 'n Serwiese sokkerspan wat in Belgrado, Serwië gebaseer is. Die span speel in die SuperLiga. Hulle sterkste mededinger is Rooi Ster Belgrado, wat ook in Belgrado gebaseer is. Die derby tussen die twee spanne staan bekend as die Ewige Derby.

## Erelys 
* **Kampioen Serwië (25)**
:1947, 1949, 1961, 1962, 1963, 1965, 1976, 1978, 1983, 1986, 1987, 1993, 1994, 1996, 1997, 1999, 2002, 2003, 2005, 2008, 2009, 2010, 2011, 2012, 2013
* **Serwiese Beker (12)**
:1947, 1952, 1954, 1957, 1989, 1992, 1994, 1998, 2001, 2008, 2009, 2011

## Eksterne skakels 
* Partizan Belgrado se webwerf
ITIS

duimnael|300px|ITIS se kenteken

**ITIS** (afkorting vir **Integrated Taxonomic Information System**) is 'n internasionale databasis wat poog om 'n konsekwente en betroubare taksonomie van alle biologiese spesies daar te stel. Dit word as 'n gesaghebbende bron van spesies diere, plante, fungi en mikrobes beskou.

ITIS is in 1996 as 'n vennootskap tussen die Amerikaanse ministerie van Ekonomiese Sake en die Smithsonian Instituut gestig. Sedertdien het dit tot 'n internasionale organisasie gegroei waaraan die Kanadese en Meksikaanse owerhede ook deelneem. Hulle fokus hoofsaaklik op die Noord-Amerikaanse spesies, maar probeer om die geografiese gebied waaroor hulle navorsing doen verder uit te brei.

## Katalogus van lewe 
ITIS en sy vennote werk saam aan die Katalogus van lewe (Engels: *Catalogue of Life*), 'n omvattende aanlyn katalogus van lewende wesens. Hierdie katalogus is in Junie 2000 op die been gebring. Op 24 Oktober 2011 het die databasis reeds die name van 1&nbsp;370&nbsp;276 spesies uit 101 databasisse bevat

## Deelnemende organisasies 
* *United States Department of Agriculture*
* *National Oceanic and Atmospheric Administration*
* *United States Geological Survey*
* *Smithsonian Institution*
* *United States Environmental Protection Agency*
* *National Biological Information Infrastructure*
* *Agriculture and Agri-Food Canada*
* *NatureServe*
* *National Park Service*
* *Comisión Nacional para el Conocimiento y Uso de la Biodiversidad* (CONABIO)

## Verwysings 
## Eksterne skakels 
* ITIS se amptelike webtuiste
* Die Kanadese koppelvlak (ITIS*CA)
* Meksikaanse koppelvlak (SIIT*MX) 
* Brasiliaanse koppelvlak (SIIT*Brasil)
Guinasmeer

Die **Guinasmeer** is die grootste van Namibië se twee natuurlike mere. Die ander is die Otjikotomeer. Die meer is 'n ingevalle sinkgat wat 120&nbsp;m in deursnee en meer as 'n 100&nbsp;m diep is. Die Otjikoto-kurper (vis) is endemies aan die meer. Daar is onbevestigde bewerings dat die twee mere ondergronds verbind mag wees.

## Verwysings
Vrahovice

**Vrahovice** is 'n nedersetting in die administratiewe streek Olomouc van die Tsjeggiese Republiek, naby Prostějov waaraan dit administratief as stadsdeel behoort. Dit het ongeveer 3400 inwoners. Die dorp is in 1337 vir die eerste keer in die literatuur vermeld. 

Die musikante Zdeněk Tylšar en Bedřich Tylšar is in die dorp gebore en die taalkundige dr. František Kopečný het vir baie jare daar gewoon. Die sokkerspeler Rostislav Václavíček is in Vrahovice gebore en hy het vir die plaaslike span aan die begin van sy loopbaan sokker gespeel.

In Vrahovice is daar baie klubs soos die atletiekvereniging *Sokol*, *Vereniging van Vryewillige Brandweermanne*, *Spolek za staré Vrahovice*, ens.
Erasmusrand

**Erasmusrand** is 'n voorstad in die ooste van Pretoria, Suid-Afrika. Erasmusrand is geleë tussen Erasmuskloof en Waterkloofrif.

## Verwysings
Kloofsig

[duimnael|links|'n Paar van [Sol-Tech se studente op die trap voor die kampusgebou in Kloofsig.]]

**Kloofsig** is 'n voorstad in die suide van Pretoria, Suid-Afrika. Kloofsig is geleë tussen Lyttelton, Monument Park uitbreiding&nbsp;2 en die Fonteinedal.

Die voorstad se naam is afkomstig van die kleinerige kloof waardeur 'n mens ry, langs die Fonteinedal op pad na Lyttelton en Irene in die suide.

## Verwysings